# Уйпал Америка

Уйпал Америка глобус вылын
**Уйпал Америка** (англ. North America, фр. Amérique du Nord, исп. América del Norte, Norteamérica) — Музъем планеталэн Ӝытпал полушарияз интыяськем материк. Уйпал Америкае ӵем дыръя Шор Америкаез пыртыло. Та континентлэн быдӟалаез — 20,36 млн км², шормуӵъёсыныз ӵош — 24 365 000 км².

Уйпал Америкаысь тужгес бадӟымесь шормуӵъёс: Гренландия, Канадаысь Арктика архипелаг, Вест-Индия но материклэн шунды пуксён пал ярдуръёсыз вӧзысь шормуӵъёс — Алеут шормуӵъёс, Александрлэн архипелагез, Шарлотта Королевалэн шормуӵъёсыз, Ванкувер но мукетъёсыз.

Уйпал Америкалэн уйпалаз — Уйпал Йӧ океан но Гудзон сюмез, шунды ӝужан палаз — Атлантик океан но Мексика сюмез, шунды пуксён палаз — Чалмыт океан но Калифорни сюмез. Бадӟымесь мукожъёсыз: уйшор палан — Бутия, Мелвилл, шунды ӝужан палан — Лабрадор, Флорида, Юкатан, шунды пуксён палан — Калифорния, Аляска, Сьюард.

## Пумъёсыз

* Уйпал точкаез — Мёрчисон муныр, 71°50′ с. ш. 94°45′ з. д.
* Лымшор точкаез — Марьято муныр, 7°12′ с. ш. 80°52′ з. д.
* Шунды пуксён пал точкаез — Уэльсысь Принцлэн мунырез, 65°35′ с. ш. 168°05′ з. д.
* Шунды ӝужан пал точкаез — Сент-Чарльз муныр, 52°24′ с. ш. 55°40′ з. д.

## Уйпал Америкаысь кунъёс но улосъёс

### Эрико кунъёс

| Кун | Быдӟалаез (км²) | Улӥсьёсыз (2008) | Улӥсьёслэн плотностьсы (кв. иськемлы) | Шоркарез |
| --- | --- | --- | --- | --- |
| **Антигуа но Барбуда** | **442** | **88 000** | **199,1** | **Сент-Джонс** |
| **Багама шормуӵъёс** | **13 943** | **342 000** | **24,5** | **Нассау** |
| **Барбадос'** | **430** | **256 000** | **595,3** | **Бриджтаун** |
| **Белиз** | **22 966** | **307 000** | **13,4** | **Бельмопан** |
| **Гаити Республика** | **27 750** | **10 033 000** | **361,5** | **Порт-о-Пренс** |
| **Гватемала** | **108 889** | **14 027 000** | **128,8** | **Гватемала** |
| **Гондурас** | **112 492** | **7 466 000** | **66,4** | **Тегусигальпа** |
| **Гренада** | **344** | **104 000** | **302,3** | **Сент-Джорджес** |
| **Доминика** | **751** | **67 000** | **89,2** | **Розо** |
| **Доминикан Республика** | **48 671** | **10 090 000** | **207,3** | **Санто-Доминго** |
| **Канада** | **9 984 670** | **33 573 000** | **3,4** | **Оттава** |
| **Коста-Рика** | **51 100** | **4 579 000** | **89,6** | **Сан-Хосе** |
| **Куба** | **109 886** | **11 204 000** | **102,0** | **Гавана** |
| **Мексика** | **1 964 375** | **112 322 757** | **57,1** | **Мехико** |
| **Никарагуа** | **130 373** | **5 743 000** | **44,1** | **Манагуа** |
| **Панама** | **75 417** | **3 454 000** | **45,8** | **Панама** |
| **Сальвадор** | **21 041** | **6 163 000** | **293,0** | **Сан-Сальвадор** |
| **Сент-Люсия** | **539** | **172 000** | **319,1** | **Кастри** |
| **Сент-Винсент но Гренадин** | **389** | **109 000** | **280,2** | **Кингстаун** |
| **Сент-Китс но Невис** | **261** | **52 000** | **199,2** | **Бастер** |
| **США** | **9 629 091** | **311 630 000** | **32,7** | **Вашингтон** |
| **Тринидад но Тобаго** | **5130** | **1 339 000** | **261,0** | **Порт-оф-Спейн** |
| **Ямайка** | **10 991** | **2 719 000** | **247,4** | **Кингстон** |

### Мукет улосъёс

Уйпал Америкалэн историез 1750-тӥ арысен
* Американ Виргин шормуӵъёс (США)
* Ангилья (Великобритания)
* Аруба (Нидерланд)
* Бермуд (Великобритания)
* Бонэйр, Синт-Эстатиус но Саба (Нидерланд)
* Британ Виргин шормуӵъёс (Великобритания)
* Гваделупа (Франция)
* Гренландия (Дания)
* Кайман шормуӵъёс (Великобритания)
* Клиппертон (Франция)
* Кюрасао (Нидерланд)
* Мартиника (Франция)
* Монтсеррат (Великобритания)
* Навасса (США)
* Пуэрто-Рико (США)
* Сен-Бартельми (Франция)
* Сен-Мартен (Франция)
* Сен-Пьер но Микелон (Франция)
* Синт-Мартен (Нидерланд)
* Теркс но Кайкос (Великобритания)

## Озьы ик учке

* Шор Америка
* Лымшор Америка